<http://schema.org/articleBody>
"Un intercanvi de correus electr\u00F2nics entre un dels treballadors de Tepco que treballa en les tasques de contenci\u00F3 de la radiaci\u00F3 a la central de Fukushima i un altre empleat de l&amp;#039;empresa a la seu central de T\u00F2quio permet imaginar les circumst\u00E0ncies extremes que aquests 400 homes estan suportant. La correspond\u00E8ncia, publicada pel diari nord-americ\u00E0 The Wall Street Journal, ofereix imatges d&amp;#039;heroisme per\u00F2 tamb\u00E9 de desesperaci\u00F3, i un gran neguit per veure com evoluciona la situaci\u00F3.L&amp;#039;integrant de l&amp;#039;equip d&amp;#039;emerg\u00E8ncies de Fukushima destaca al seu col\u00B7lega les \u201Cdures circumst\u00E0ncies\u201D sota les quals treballen, per\u00F2 alerta que \u201Cplorar \u00E9s in\u00FAtil\u201D i que cal refer-se. El company que viu a T\u00F2quio li explica al treballador de la central la situaci\u00F3 que es viu a la capital del pa\u00EDs i li transmet \u00E0nims per continuar amb la lluita contra els \u201Cenemics invisibles\u201D.En l&amp;#039;\u00FAltim correu, l&amp;#039;operari de Fukushima lamenta les abundants p\u00E8rdues personals i materials que tots els habitants de la zona, inclosos els mateixos obrers de la central, han patit a causa del terratr\u00E8mol i el posterior tsunami. \u201CTothom ho ha perdut tot: la casa, la feina, els amics, la fam\u00EDlia. Qui podria continuar aix\u00ED?\u201D, es pregunta l&amp;#039;obrer. Entre acusacions de neglig\u00E8ncia cap a l&amp;#039;empresa, el treballador agraeix el suport mostrat des de la seu central i reivindica l&amp;#039;esfor\u00E7 dels obrers que ho estan donant tot per salvar el m\u00F3n d&amp;#039;una cat\u00E0strofe nuclear. La conversa sencera es pot llegir a continuaci\u00F3:Primer correuS\u00F3c a la planta de Fukushima. Tu i jo ens hem vist en alguna reuni\u00F3. T&amp;#039;escric perqu\u00E8 espero que la gent entengui la situaci\u00F3 que vivim sobre el terreny: estem encara en plena lluita, per\u00F2 ens sentim alleugerits de saber que tenim el suport de persones com tu. Nom\u00E9s vull que la gent entengui que hi ha moltes persones lluitant en circumst\u00E0ncies molt dures a la planta nuclear. \u00C9s tot el que vull.Plorar \u00E9s in\u00FAtil. Si ara estem a l&amp;#039;infern, tot el que podem fer \u00E9s arrossegar-nos amunt en direcci\u00F3 al cel. Si us plau, aneu amb compte amb la for\u00E7a adormida de l&amp;#039;energia nuclear. Nosaltres ens assegurarem de fer tot el possible per recuperar el complex.M&amp;#039;agradaria que continu\u00E9ssiu mostrant-nos el vostre suport. Moltes gr\u00E0cies.Un obrer de FukushimaSegon correuHe llegit el teu e-mail i tot \u00E9s com imaginava. No em queden paraules, nom\u00E9s he pogut plorar.Per\u00F2 com una persona que viu a T\u00F2quio i gaudeix de l&amp;#039;electricitat, no em queda temps per plorar i prou. La gent de T\u00F2quio est\u00E0 confosa per les apagades planificades i per les recomanacions de no acumular aliments. A estones, els ciutadans estan tranquils, per\u00F2 hi ha moments de preocupaci\u00F3 per les fuites de material radioactiu. La situaci\u00F3 nom\u00E9s es pot definir com a estranya.Sento que el pa\u00EDs sent r\u00E0bia i frustraci\u00F3 contra Tepco. I sospito que els executius de la companyia ho deuen saber prou b\u00E9. Per\u00F2 aqu\u00ED tothom ha mostrat respecte i ha inclinat el cap per pregar per aquells que s&amp;#039;enfronten al patiment i lluiten al front, envoltats d&amp;#039;enemics invisibles.Encara que no tinc dret a demanar-te una cosa aix\u00ED, et prego que et quedis all\u00E0 i aguantis. El que jo puc fer per vosaltres \u00E9s limitat. Per\u00F2 quan arribi el moment, farem tot el que calgui per protegir-vos. No us fallarem.Un treballador de T\u00F2quioTercer correuGr\u00E0cies pel vostre esfor\u00E7. Estic segur que ja teniu prou feina a la seu central gestionant el desastre com per haver de llegir e-mails. Per\u00F2 m&amp;#039;agradaria explicar la situaci\u00F3 actual del complex. Hem estat treballant sense dormir ni descansar des del dia del terratr\u00E8mol per restablir els sistemes de la central. Ja han passat dues setmanes i la situaci\u00F3 ha millorat. Desitgem que els esfor\u00E7os per refrigerar els reactors continu\u00EFn funcionant.Com ja deus saber, molts dels treballadors del complex resideixen a la zona i van ser v\u00EDctimes del sisme. N&amp;#039;hi ha molts que van perdre la casa. Jo mateix he hagut de quedar-me al quarter general des d&amp;#039;on es gestiona el desastre des del dia del tsunami. Des d&amp;#039;aleshores he estat treballant sense descans al costat dels meus col\u00B7legues.Personalment, el meu poble, Namie-machi, que es troba a la costa, ha estat destrossat pel tsunami. L&amp;#039;aigua tamb\u00E9 es va emportar els meus pares i encara no s\u00E9 on s\u00F3n. Normalment m&amp;#039;hauria afanyat a anar a casa seva tan aviat com hagu\u00E9s pogut per\u00F2 no puc ni tan sols entrar a l&amp;#039;\u00E0rea perqu\u00E8 hi ha una ordre d&amp;#039;evacuaci\u00F3. Les forces armades no estan comandant cap recerca i jo m&amp;#039;he comprom\u00E8s a una feina mot dura que haig de fer sota aquestes condicions mentals. No ho suporto m\u00E9s!El terratr\u00E8mol va ser un desastre natural. Per\u00F2 Tepco \u00E9s la responsable de la contaminaci\u00F3 causada pel material radioactiu que s&amp;#039;ha filtrat des de les plantes nuclears. A m\u00E9s, em fa l&amp;#039;efecte que els residents de la zona creuen, encara que no ho diguin, que Tepco \u00E9s la culpable del desastre.Tothom ha hagut de marxar del seu poble i no saben quan hi podran tornar. No sabem a qui adre\u00E7ar-nos ni cap a qui hem de dirigir la nostra preocupaci\u00F3 i la nostra r\u00E0bia. Aquesta \u00E9s la nostra situaci\u00F3 actual.Ara que comen\u00E7a el nou curs a les escoles, els nens de la zona hauran de traslladar-se a altres centres que quedin m\u00E9s a prop del lloc on s&amp;#039;han refugiat. Tothom ho ha perdut tot: la casa, la feina, els amics, la fam\u00EDlia. Qui podria continuar aix\u00ED? Et prego que comparteixis aquesta realitat amb la gent de dins i de fora de la companyia.Molts dels obrers de la planta nuclear s\u00F3n residents locals. Tots nosaltres, incloent-m&amp;#039;hi jo mateix, som v\u00EDctimes del desastre. Per\u00F2 estem treballant dur per completar la nostra tasca com a empleats de Tepco, abans de pensar en nosaltres mateixos com a v\u00EDctimes del desastre.Els treballadors del segon pis, especialment, estan passant temps durs. Han d&amp;#039;ajudar els col\u00B7legues del primer pis, que miren de restaurar la refrigeraci\u00F3 dels reactors, per\u00F2 alhora han de comprovar que la resta dels pisos del complex s\u00F3n segurs. L&amp;#039;escena recorda una zona de guerra.Tothom est\u00E0 treballant fins al l\u00EDmit, tant f\u00EDsic com mental. Si us plau, enteneu aix\u00F2.La companyia potser es desempallega dels complexos nuclears per salvar-se, per\u00F2 nosaltres lluitarem fins al final. Et prego que ens seguiu donant suport des de la seu central.Un obrer de Fukushima"^^<http://www.w3.org/2001/XMLSchema#string>
<http://www.ara.cat/especials/Tothom-perdut-familia-podria-continuar_0_453555283.html>